《咏洗心堂得鸟鸣山更幽 其二》
宋代·吕天策

惮暑废百嗜，飘然念遐征。顾欲控溟渤，与世湔烦蒸。

并舍松桂合，翠光浮栋楹。时时厉清响，管磬琵琶筝。

敷床荫其下，蕲竹莹寒冰。自足当两部，妙处讵难名。

候汤瀹葵月，欲赴松风鸣。诗成定清切，已作寒蜩声。

作者简介：常州江阴人，字彦发。善诗，尤工书，能兼数体。有石刻十卷藏于家。徽宗时被诏不就。人号吕诏君。